Plantañ doujañs ha madelezh en ur mekanik a gerzhe bravik betek n'eus ket pell a zo, n'eo ket klask pemp troad d'ar maout.  Sevel goulennoù, lakaat diskred hag arvar bepred war wirionezioù ar skrammig skramm. Lakaat fiñv war linennoù n'int ket tonket da chom divouj mik. Hag amañ du-mañ ? Kas afer DSK, aferioù ar radarioù ha morjin all da sutal.  Ma soñj d'an nen e chomo stanket mik an traoù goude ar votadegoù eo ker koulz mont er straedoù. Pa deuio ar pennoù  kravatennok war ar skrammoù e vo muioc'h a bouez gant Katell ha Yann evit marc'hatañ. N'eo ket sot an indignados ! Ha ni er c'hwec'hkogn ? Hor gwalc'h hon do gant un tamm paper dister da fourrañ er vouest ?  Muioc'h a rank an den kaout evit karzhañ ar c'haoc'h diouzh e revr.  Huñvreoù hag esperañs na pa ve ken !